— Метады і прыёмы названай тэхналогіі актыўна выкарыстоўваюць у сваёй дзейнасці педагагічныя работнікі сістэмы дашкольнай адукацыі нашай краіны, — гаворыць метадыст упраўлення вучэбна-метадычнай работы Акадэміі паслядыпломнай адукацыі Таццяна Дзівакова. — Гэта ўжо шостае пасяджэнне клуба, удзел у рабоце якога прымаюць намеснікі загадчыкаў устаноў дашкольнай адукацыі, выхавальнікі, зацікаўленыя ў павышэнні якасці сваёй работы, члены дашкольнай секцыі рэспубліканскага клуба “Крыштальны журавель”. Такія пасяджэнні накіраваны на ўдасканальванне прафесійнай кампетэнтнасці ўдзельнікаў праз азнаямленне з вопытам калег падчас канструктыўнага дыялогу.